open-index/open-wikipedia-markdown huggingface dataset:
Juri Lotmani mälestusmärk

**Juri Lotmani mälestusmärk** on Eesti kirjandusteadlase ja semiootiku Juri Lotmani auks Tartu Ülikooli Raamatukogu ette püstitatud mälestusmärk. 

See on metallist, veest ja valgusest koosnev torustikuline portree, mille alla on ehitatud ja sisustatud tehnokamber. Mälestusmärk asub Tartus Vanemuise tänava ja Struve tänava ääres Tartu Ülikooli Raamatukogu esisel platsil Tartu Ülikooli Raamatukogu purskkaevu kagupoolses osas.

Skulptuuri autorid on Tartu Kõrgema Kunstikooli professor Mati Karmin ja arhitekt Andres Lunge ning skulptuuri koostaja on Erik Haavistu. 
Viiest 15-meetrisest terastorust skulptuuri (Vanemuise tänava poole pööratud ruumiline profiilportree) idee põhineb Juri Lotmani autošaržil.
Mälestusmärk avati 6. oktoobril 2007. Avamisel kõnelesid Tartu linnapea Urmas Kruuse, kultuuriminister Laine Jänes, Tartu Ülikooli rektor Alar Karis ja Rahvusvahelise Semiootikaassotsiatsiooni president professor Eero Tarasti.

2008. aastal kahjustasid vandaalid ajutiselt mälestusmärki: üks torudest painutati maha, samuti sai kannatada aluse üks graniitplaat.

## Vaated mälestusmärgile

Pilt:Juri lotmani malestusmark1.jpg
Pilt:Juri lotmani malestusmark2.jpg


## Vaata ka
*Tartu Ülikooli Raamatukogu purskkaev

## Viited
Erlau

**Erlau** on asula Saksamaal Saksimaa liidumaal Kesk-Saksimaa kreisis Erlau vallas.

Asula on esmamainitud 1290. aastal *Erllowe* nime all.
Mageveebioloogia

**Mageveebioloogia** on bioloogia haru, mis uurib magevee elustikku ja ökosüsteeme. See hõlmab nii loomade, taimede kui ka bakterite elu järvedes, jõgedes ja tiikides. Magevee-elustik sõltub peamiselt vee temperatuurist, päikesekiirguse hulgast ja taimestikust.

## Vaata ka
* hüdrobioloogia
* magevee-elustik
* mageveekalad
* merebioloogia
Zuaztoi

**Zuaztoi** (hispaania keeles *Zuaztoy de Azpilcueta*) on paik Hispaanias Navarras Azpilikueta asulas.

Geograafilised koordinaadid on 43°11' N, 1°30' W. Kõrgus merepinnast on 500 m. 

Elanike arv on 47.  

## Välislingid
*Asukohakaardid; allikas
Zubakine

**Zubakine** (ukraina keeles Зубакіне; vene keeles Зубакино (Zubakino)) on küla Ukrainas Krimmi Autonoomses Vabariigis Bahtšisarai rajoonis Poštove külanõukogus.

1948. aastani oli küla nimi **Fjodorovka** (vene Фёдоровка).

2001. aastal elas seal 145 inimest.

## Viited
Zubakino

**Zubakino** on küla Venemaal Leningradi oblastis Boksitogorski rajoonis Bori külaasunduses (varasemas haldusjaotuses Mozoljovo külanõukogus). 

## Viited
Zubari

**Zubari** on mitme koha nimi Venemaal:

***[[Zubari (Orlov)|Zubari]]**, küla Kirovi oblastis Orlovi rajoonis
***[[Zubari (Tšulõm)|Zubari]]**, asula Novosibirski oblastis Tšulõmi rajoonis
***[[Zubari (Kunja)|Zubari]]**, küla  Pihkva oblastis Kunja rajoonis Kaskovo külanõukogus
***[[Zubari (Bologoje)|Zubari]]**, küla  Pihkva oblastis Novosokolniki rajoonis Bologoje külanõukogus
Zuasti

**Zuasti** (baski keeles *Zuasti*, *Itza-Zuasti*; hispaania keeles *Zuasti*, *Zuasti de Iza*) on asula Hispaanias Navarras Itza vallas. 

Kõrgus merepinnast on 460 m.  

## Rahvaarvu muutumine

## Viited
Zubatovo

**Zubatovo** (vene keeles *Зубатово*) on küla Runovo vallas Novosokolniki rajoonis Pihkva oblastis Venemaa. 

2010. aastal elas külas 37 inimest.
Zuberha

**Zuberha** on (vene keeles Зуберха) on  mägi Venemaal Dagestanis Gergebili rajoonis Aimaki ja Gergebili küla vahel. Geograafilised koordinaadid on 42°34' N, 47°01 E'.

Tipu kõrgus merepinnast on 2334 m.

Suhteline kõrgus on Gergebili poolel umbes 800 m, Aimaki poolel umbes 600 m. Kolmandas küljes on 400 m kõrgune püstine sein.  

## Välislingid
*Fotod
*Fotod
Ader

**Ader** on tööriist põllu kündmiseks. Kündmisel pöörab adrahõlm adra liikudes läbi mulla alumise mullakihi ülemise peale ja tekib künnivagu. Enne külvamist tuleb vagusid tasandada mõne teise mullaharimisriistaga, näiteks äkkega.

Vanasti rakendati kündmiseks adra ette tööloom (hobune või härg). Tänapäeval veab atra traktor. Traktoriadrad on sõltuvalt traktori võimsusest kuni 12 korpusega.

Adrad jagunevad künniatradeks ja muldamisatradeks ehk muttideks. Künniader on ühepoolse ja muldamisader kahepoolse hõlmaga. 

Vanim ja kõige algelisem ader eesti aladel oli konksader. Mandri-Eestis kasutasid talupojad hiljem künniadrana põhiliselt harkatra, Lääne-Eestis ja saartel vannasatra, 19. sajandil tuli kasutusele hõlmader. 

Harkatra kasutati veel 20. sajandil kartulivagude sisseajamisel, pärast kartulite mahapanekut vagude kinniajamisel, kartulite muldamisel ning ka sügisel kartulite ülesvõtmiseks vagude lahtiajamisel. Harkatra vedas peamiselt hobune, kes pidi vajadusel oskama käia vao peal või vao põhjas. Iga hobune seda ei osanud ja siis oli vaja veel üht inimest, kes hobust päitseid pidi talutas.  

## Vaata ka
*adratald
*harkader
*hõlmader
*konksader
*kulpader
*künnipuu
*lõikader
*vannasader

## Viited
Bandžo

**Bandžo** on Ameerikast pärit keelpill, mida kasutatakse kantri- ja džässmuusikas. 

Bandžol on ümmargune, alt lameda põhjaga kõlakast, mis on pealt kaetud trumminahaga. Viimane annab pillikeelte võnkumisel iseloomuliku plekise kõla. Bandžod on tavaliselt 4–8 keelega, sõrmlaud on nagu kitarrilgi jaotatud krihvideks.
Felix Aasma

**Felix Aasma** (30. august 1920 Tahkuranna – 20. oktoober 2016 Göteborg) oli eesti päritolu Rootsi tehnikateadlane, tehnikadoktor 1963. aastast Chalmersi Tehnikaülikoolist Göteborgis.

## Elukäik
Felix Aasma sündis Tahkurannas Pärnumaal kooliõpetaja peres. Õppis Tahkuranna algkoolis 1928–1934 ja Pärnu Poeglaste Gümnaasiumis, mille lõpetas 1940. aastal. Edasised õpingud Tallinna Tehnikaülikoolis katkestas sõda. 1930. aastatel kuulus Pärnus Noorte Kotkaste Viikingi rühma.

1943. aasta lõpul emigreerus Soome, kus töötas lühikest aega raadioremondi töökojas. 1944. aastal siirdus põgenikuna Rootsi, kus pärast põgenikelaagrist väljumist töötas juhutöödel metsas, turbarabas ja taludes. Kui tal õnnestus saada õppelaenu, jätkas 1947–1951 õpinguid Göteborgis Chalmersi Tehnikaülikoolis. Hiljem töötas samas koolis õppejõuna (alates 1963 dotsent) ja tegeles automatiseerimise uuringutega.

1960–1962 täiendas Aasma end erialaselt Norras Trondheimis, valmistades ette doktoriväitekirja, mille kaitses 1963. aastal ja sai tehnikadoktori kraadi. 1964. aastal oli ta esimene professor, kes õpetas Lundi ülikooli inseneriteaduskonna vastloodud automaatjuhtimise osakonnas. Töötas Chalmersi Tehnikaülikoolis kuni pensionile jäämiseni. 

Uurimusi peamiselt automaatika alalt: "Design and analysis of optimal multivariable control systems", "Evaluating the performance of optimal and suboptimal control systems".

Tema abikaasa oli 1950. aastast Helju-Karin Isak (Aasma) (suri 2012).
Peres oli poeg ja kaks tütart.

## Huvitavat

Felix Aasma kinkis Eesti Vabariigi taasiseseisvumise päevil Rahvarindele esimese personaalarvuti ning automatiseeris Pärnus asunud tehase Viisnurk.

## Viited

## Kirjandus
* Eesti entsüklopeedia 14, Eesti elulood, lk 6 ja Felix Aasma venna Heino Aasma ülestähendusi oma venna kohta.
Isabelle (laev)

**Isabelle X** on Eesti laevakompanii Tallink endine parvlaev. Ta kuulus kuni 2013. aasta aprillini Viking Line'ile ja seejärel 2024. aastani Tallinkile. Laev ehitati 1989. aastal Horvaatias Splitis ja kandis varem nime *Isabella*.

## Ajalugu
### Viking Line
Isabella ehitati Ahvenamaa laevakompanii SF Line Ab tellimusel 1989. aastal, ristiema oli Berit Eklund. Laevaomaniku nimeks sai 1995. aastal Viking Line Ab.

Isabella oli algselt plaanitud asendama Rosellat Naantali–Maarianhamina–Kapellskäri liinil, aga kuna Kapellskäri sadam ei olnud uuendusteks valmis, hakkas Isabella suvehooajal sõitma liinil Naantali–Maarianhamina–Stockholm.

Alates 13. augustist 1990 tegi Isabella ööpäevaseid minikruise Helsingist Tallinna lahele, sest riigipiiri ületamine võimaldas *tax-free*-kaubandust laeval. Oktoobris 1992 tuli Isabella proovisildumiseks Vanasadamasse, ent ilmnes, et sadamas ei olnud piisavalt laia kairampi. Liiniliikluseni see katsetus veel ei viinud.

Aastail 1994–1997 sõitis liinil Helsingi–Maarianhamina–Stockholm ning alates 1997. aastast sõitis liinil Turu–Maarianhamina / Långnäs–Stockholm kuni Viking Grace'i valmimiseni jaanuaris 2013.

Suveks 2013 plaanis Viking Line tuua Isabella lisaks Viking XPRS-ile liinile Tallinn–Helsingi, kuid müüs selle aprillis 2013 Tallinkile.

### Tallink
Tallink nimetas laeva ümber Isabelleks ja registreeris selle Läti lipu alla. Tallink asendas Isabellega mais 2013 Riia–Stockholmi liinil Silja Festivali.
3. mail 2013 õhtul Tallinki laev *Isabelle* lahkus Tallinnast ja saabus Riiga umbes kell 11 UTC 4. mail 2013, et alustada liiniliiklust 6. mail.

6. mail 2013 alustas Isabelle liiklust liinil Riia–Stockholm. 12. septembril 2016 teatas Tallink, et Baltic Queen naaseb 12. detsembril Tallinna-Stockholmi liinile ning Romantika hakkab koos Isabellega taas sõitma Riia-Stockholmi liinil.

2024. aasta jaanuaris müüdi Isabelle Kanadas asuvale ujuvhotellindusega tegeleva ettevõtte Bridgemans Floatel Limited Partnershipile.


Viking Line Isabella.jpg|Isabella Viking Line'i korstnamärgi ja pardakirjaga
Isabelle at Quay 17 in Port of Tallinn 3 May 2013.jpg|Isabelle Tallinki korstnamärgi ja pardakirjaga mais 2013


## Viited

## Välislingid

* M/S Isabella Fakta om Fartyg (*rootsi keeles*)
* Isabelle Tallinki kodulehel
* LORI HINNANT, CARA ANNA, VASILISA STEPANENKO,SARAH EL DEEB. The mouth of a bear&#x27;: Ukrainian refugees sent to Russia. AP News, 20. juuli 2022
* Sotsiaalkindlustusamet pikendab majutuslepingut Tallinkiga. ERR, 21. juuli 2022
* "Sõjapõgenikke majutav reisilaev on peaaegu täis" ERR, 29. juuli 2022
Ernst Abbe

**Ernst Karl Abbe** ['abe] (23. jaanuar 1840 Eisenach, Tüüringi – 14. jaanuar 1905 Jena, Tüüringi) oli saksa astronoom, füüsik, optik ja ettevõtja.                                            

Abbe pani koos Carl Zeissi ja Otto Schottiga aluse tänapäevasele optikale, ta lõi mikroskoobiteooria ja tegeles paljude optikariistade väljatöötamise ja täiustamisega. 

Ta oli ettevõtte Carl Zeiss (*Zeisswerke*) asutaja ning hiljem selle teaduslik juht.

## Vaata ka
*Abbe refraktomeeter
*Abbe arv

## Välislingid
Lamborghini Espada

**Lamborghini Espada** on Gran Turismo klassi sportauto, mida Itaalia autotootja Lamborghini tootis aastail 1968–1978. Tegemist oli Lamborghini esimese tõelise neljakohalise autoga, mis pakkus piisavalt ruumi neljale täiskasvanule ja nende pagasile.

Kokku valmistati kümne tootmisaasta jooksul 1217 eksemplari, mis tegi sellest tol ajal ettevõtte kõige edukama mudeli.

## Ajalugu ja disain
Sõiduki välimuse disainis **[[Marcello Gandini]]** disainibüroost **[[Bertone]]**. Auto põhines suuresti kahele varasemale projektile: kontseptautole **Lamborghini Marzal** (esitleti 1967. aasta Genfi autonäitusel) ja Bertone poolt kohandatud mudelile Jaguar Pirana. 

Nimi *Espada* tähendab hispaania keeles mõõka, viidates täpsemalt matadoori relvale, mida kasutatakse härjavõitluses härja tapmiseks.

## Mudelid ja tehnika
Espada südameks oli 3,9-liitrine (3929 cm³) vabalthingav V12-mootor, mis oli varustatud kuue Weberi karburaatoriga. Tootmisaja jooksul toodeti kolme peamist seeriaversiooni:

* **Series I (1968–1970):** Esimese seeria mootor arendas võimsust **242 kW (325 hj)**. Armatuurlaud oli inspireeritud Marzali kontseptautost, sisaldades kuusnurkseid detaile.
* **Series II (1970–1972):** Tuntud ka kui mudel 400 GTE. Mootori võimsust tõsteti **261 kW-ni (350 hj)** ja auto sai uue armatuurlaua ning täiustatud pidurid.
* **Series III (1972–1978):** Tuntud kui 400 GTS. Võimsus jäi samaks (**261 kW / 350 hj**), kuid muudeti esivõret ja tulesid ning lisati valikuliselt Chryslerilt pärit automaatkäigukast.

Auto omas sõltumatut vedrustust kõigil neljal rattal ja ketaspidureid.

## Eriversioonid ja prototüübid
* **Espada VIP:** Erimudel, mida valmistati vaid 12 eksemplari. Need olid varustatud lisaluksusega nagu televiisor ja minibaar.
* **Faena:** 1978. aastal ehitas Itaalia kereehitaja Pietro Frua Espada seeria II šassiile põhineva neljaukselise sedaani nimega **Faena**, kuid see jäi vaid üksikeksemplariks.
* **Uue põlvkonna katsed:** 1990. aastate lõpus (pärast Audi kätte minekut) kaalus Lamborghini Espada nime taaselustamist uue GT-auto näol, kuid projekt peatati, et keskenduda mudelite Diablo ja Murciélago arendusele.

## Galerii

Fail:Lamborghini Espada (5748171972).jpg|Lamborghini Espada Series I
Fail:Lamborghini Espada (5748171960).jpg|Espada iseloomulik madal profiil
Fail:Lamborghini Espada.JPG|Vaade tagaosale
Fail:Lamborghini Espada 003.JPG|Series II interjöör
Fail:Lamborghini Espada 004.JPG|V12-mootor kuue karburaatoriga


## Viited
Zubi (Ratša-Letšhumi ja Khvemo Svanethi)

**Zubi** on küla Gruusias Ratša-Letšhumi ja Khvemo Svanethi piirkonnas Tsageri rajoonis.

2014. aastal elas seal 471 inimest.
Silvia

**Püha Silvia** (u 515 – u 592) oli Gregorius Suure ema. Katoliku ja õigeusu kirikus austatakse teda kui pühakut.

Tal oli ka teine poeg, kuid tema nimi pole teada.
Zubero

**Zubero** on asula Hispaanias Baski autonoomses piirkonnas Biskaia provintsis Lea-Artibai maakonnas Aulesti vallas Aulestist lõunas Berdatzandi mäe jalamil. Koos Malatsiga moodustab ta Zubero-Malatsi osavalla.

1. jaanuaril 2007 oli Zuberos 27 elanikku.

Elanike arvud on olnud:  

Zuberos on Laurentiusele pühitsetud Zubero San Lorenzo kabel, mis pärineb 15. sajandi lõpust. Müürid on looduslikust kivist, hoone nurgad ja portaal on tahutud kivist. Portaal on teravatipuline. Hoone põhiplaan on ristkülikukujuline. Kaunistused on gootipärased. Säilinud on laskeava ja krutsifiks portaali kohal. 

Lauritsapäev (10. august) on Zubero püha.

## Välislingid
*Zubero-Malats saidil euskomedia.org
**Foto
Helisüntees

**Helisüntees** on muusikas elektroonilisest signaalist heli loomine ja/või töötlemine. Helisünteesil põhineb süntesaatori töö.

## Helisünteesi meetodid
Subtraheerivate süntesaatorite puhul kasutatakse lihtsaid akustilisi mudeleid, mille alusel signaaligeneraatorite ehk ostsillaatorite signaalidest filtreeritakse välja teatud sagedused. Signaaligeneraatorid tekitavad lisaks sinusoidsele helilainele saehamba- (*sawtooth wave*) ja kandi- (*square wave*) kujulisi helilaineid. Lihtsuse ja ökonoomia huvides on need filtrid enamasti madalsagedusfiltrid. Lihtsate modulatsioonimeetodite, nagu näiteks pulsilaiusmodulatsioon (*pulse width modulation*) ja ostsillaatorite sünkroonimine (*oscillator sync*), mis teostatakse füüsiliselt ebareaalsete madalsagedusfiltritega, on omane n-ö klassikalistele süntesaatoritele, mida tavaliselt ühendatakse mõistega "analoogsüntesaator" ja aetakse tihti segamini tarkvaralise süntesaatoritega, mis kasutavad subtraheerivat helisünteesi. Üks uuemaid helisünteesi süsteeme on looduses olemasoleva akustilise heli füüsikaline modelleerimine, mille puhul luuakse ajas muutuv heli osahelide mudel ning püütakse seda sünteesimisel järele aimata. Selliste virtuaalsete instrumentide hulk on lõpmatu, mudelit võib ka muuta ja sünteesida helisid, mida looduses ei esine. Üks lihtsamaid sünteesisüsteeme on sämplimine, milleks kasutatakse sämplereid. Sämplimisel salvestatakse reaalse instrumendi heli ning teisendatakse digitaalseks. Seejärel mängitakse seda heli erineva helikõrguse saamiseks erineva kiirusega. Sämplerid võimaldavad enamasti muuta helitugevuse mähisjoone kuju, mis muudab heli karakterit. Nii analoog- kui ka digitaalsüntesaatoritel saab kasutada paljusid helisünteesi meetodeid. Paljud neist on seotud matemaatiliste funktsioonidega, eriti sagedusmodulatsioonisünteesi ja faasidistortsioonisünteesi puhul. 

### Valik helisünteesi meetodeid
* Subtraheeriv helisüntees (*subtractive synthesis*)
* Aditiivne helisüntees (*additive synthesis*)
* Granulaarne helisüntees (*granular synthesis*)
* Helisimulatsioonisüntees (*wavetable synthesis*)
* Sagedusmodulatsioonisüntees (*frequency modulation synthesis*)
* Faasidistortsioonisüntees (*phase distortion synthesis*)
* Füüsikaline modelleeriv süntees (*physical modelling synthesis*)
* Sämplipõhine helisüntees (*sample-based synthesis*)
* Subharmooniline helisüntees (*subharmonic synthesis*)

## Vaata ka
analoogsignaal – diskreetimine – diskreetsignaal – funktsioon – heli – helilaine – kvantimine – kõrgsagedusfilter – madalsagedusfilter – mähisjoon – ostsillaator – pulssmodulatsioon – signaal – sinusoid – sämpel – sämpler – sämplimine – sämplimissagedus – süntees – süntesaator

## Välislingid
* Principles of Sound Synthesis
Lamborghini Urraco

**Lamborghini Urraco** oli sportauto, mida tootis Itaalia autotootja Lamborghini aastatel 1973–1979. Autot esitleti Torino autonäitusel juba 1970., kuid tootma hakati seda alles 1973. aastal.

Urraco keretüübiks oli 2+2 istmetega kupee, mille disainis Bertone disainer Marcello Gandini, kes oli varem disaininud ka Lamborghini Miura ja Espada. Auto oli mõeldud konkureerima eelkõige Ferrari Dino ja Maserati Merakiga. 

Tootmise lõppedes 1979. aastal oli toodetud 791 Urracot. 21 neist kandsid nime Urraco P111, mis olid mõeldud Ameerika turule ja vastasid sealsetele mõnevõrra karmimatele keskkonna- ja ohutusnõuetele. Neil autodel olid suuremad põrkerauad ja mõnevõrra nõrgemad mootorid. Teised Urraco mudelid kandsid nimesid P200, P250 ja P300, vastavalt siis 2-, 2,5- ja 3-liitrise mootoriga. Lamborghini Urracol põhinesid firma edasised mudelid Silhouette ja Jalpa.

Levinuim mudel oli P250, seda toodeti 520 eksemplari, P300 toodeti 190 eksemplari. P200 toodeti vaid 66 eksemplari. See oli mõeldud Itaalia turule, kuna Itaalias oli naftakriisi tõttu kehtestatud autodele mootoriga üle 2 liitri 38% käibemaks tavapärase 18% asemel.

## "Top Gear"
James May ostis telesaates "Top Gear" (7. hooaeg, 4. osa) endale Lamborghini Urraco P250. Eesmärgiks oli osta keskmootoriga itaalia superauto hinnaga kuni 10 000 naela. Jamesi Urraco jõudis kohale puksiirautol. Üks kord ütles James selle kohta ühele möödujale, et see ei ole ise kokku pandud, vaid Lamborghini, ja siis ümises omaette: "Võhik."
Zizur Nagusia

**Zizur Nagusia** (baski; hispaania *Zizur Mayor*) on asula ja vald Hispaanias, Navarras. Asub 5 km Pamplonast edelas.

## Viited

## Välislingid

*Zizur Nagusia koduleht
Montehermoso

**Montehermoso** on vald Hispaania edelaosas Extremadura autonoomses piirkonnas Cácerese provintsis.

Vallas on Montehermoso küla ja üksiktalud.

## Viited

## Välislingid

* http://www.montehermoso.org/
Matt Stone

**Matthew Richard Stone** (sündinud 26. mail 1971) on Ameerika animaator, stsenarist, režissöör ja näitleja. Ta on koos Trey Parker'iga üks *[[South Park]]*i loojatest.

## Auhinnad

*2005- Emmy, South Parki osa *Best Friends Forever* eest
*2007- Emmy, South Parki osa *Make Love, Not Warcraft* eest
Zubialdea

**Zubialdea** ehk **Zubialde** on paik Hispaanias Gipuzkoa provintsis Aizarnazabalis. 

2008. aastal elas seal 64 inimest.
Zubiaur

**Zubiaur** (ka *Zubianu*) on asula Hispaanias Biskaia provintsis Orozko vallas. 

Nimi tähendab baski keeles 'silla eesosa'.
Zubieta

**Zubieta** on küla ja vald Hispaanias Navarra autonoomses piirkonnas.

Küla asub Malerreka orus Ezkurra jõe ääres. Geograafilised koordinaadid on 43°07' N, 	1°45' W. 

Elanike arv on 314 (2008). 2001. aastal rääkis 97,54% elanikest baski keelt.

Varasemad elanike arvud:

*1991: 326
*1996: 321
*2001: 285
*2004: 293 
*2005: 299

Valla pindala on 17,8 km².  

Küla nimi tähendab 'sillakoht'.

## Viited

## Välislingid
*Zubieta koduleht
Teriakk

**Teriakk** (*theriaca, theriacon, theriaca Andromachi*; rahvasuus ka *külakurat*) oli meie ajaarvamise esimestest sajanditest kuni 19. sajandini kasutusel olnud universaalravim, eriti kasutusel vastumürgina.

Legendid peavad teriaki retsepti väljatöötajaks keiser Nero ihuarsti Andromachst, kes toetus Pontose kuninga Mithridates VI varasematele töödele (mitridaatsium). Andromachuse oluline panus olevat olnud unimaguna mahla lisamine retsepti. Teriaki üheks populariseerijaks oli Kreeka meedik Galenos (131–201). Eri andmetel kuulus teriaki koostisse 64–71 komponenti (nimetatud on selliseid nagu rästikuliha, meriurgiinea (*Scilla maritima*), kaneel, kärbseseen, kummiaraabik jt). Pärast Rooma riigi langemist omandasid teriaki valmistamise kunsti araablased, kelle juurest see hiljem Itaaliasse (Napoli, Veneetsia) tagasi kandus. Teriaki võltsimise eest karistati karmilt, kuid teriaki üldnimetuse all tunti erinevaid loodusravimisegusid: *theriaca pauperum* (emajuur, tobiväät, loorberipuu viljad, mürr, kadakamarjaekstrakt, mesi), *theriaca diatessaron*, saksa teriakk (kadakaekstrakt).

## Viited
Trey Parker

**Randolph Severn Parker III** (sündinud 19. oktoobril 1969) on USA animaator, stsenarist, režissöör, näitleja ja muusik. Ta on koos Matt Stone'iga üks joonissarja "South Park" loojatest.

Trey Parker oli ka filmiga "South Park: suurem, pikem ja lõikamata" nomineeritud Oscarile, kuid kaotas Phil Collinsile.

## Tunnustus

*2005 – Emmy, "South Parki" osa "Best Friends Forever" eest
*2007 – Emmy, "South Parki" osa "Make Love, Not Warcraft" eest
Amorella

**Mega Victoria** (endine **Amorella**) on Itaalia-Prantsusmaa laevakompaniile Corsica Ferries kuuluv parvlaev. 

Parvlaev on ehitatud 1988. aastal Horvaatias. Aastail 1988–2022 kuulus laev Soome laevaettevõttele Viking Line ja kandis nime **Amorella**. Laev sõitis liinil Helsingi–Mariehamn–Stockholm, mida suviti pikendati Helsingist Tallinnani. 

Aastal 2022 müüs Viking Line laeva ettevõttele Corisca Ferries. Laeva müügi eesmärk oli uuendada laevastikku ja parandada ettevõtte finantsolukorda ja likviidsust. Laev müüdi 19,1 miljoni euro eest, bilansis on selle jääkväärtus vaid 3,2 miljonit eurot.

## Juhtumid
1993. aastal sõitis laev madalikule.

2005. aastal oli laevas tulekahju.

14. detsembril 2013 kell 12.40 Julgrundis Föglö lähistel sõitis Turust Ahvenamaale Maarianhaminasse teel olnud parvlaev elektrikatkestuse tõttu karile. Amorella pääses omal jõul karilt lahti ja jõudis öösel Maarianhaminasse.

20. septembril 2020 kell 09.45 sõitis Märrskäri saare lähistel Ahvenamaalt Stockholmi suundudes madalale. Vältimaks ümberminekut või uppumist, otsustas kapten sõita Järsö saare juures laev madalikule.

## Viited

## Pildid

Pilt:Ferry viking line amorella 20050823 001.jpg|Amorella sõitis Viking Line'i värvides Turu-Stockholmi liinil 34 aastat.


## Välislingid
*Amorella Viking Line'i kodulehel
* (*rootsi keeles*)
*"Konstaabel päästis reisiparvlaeval Amorella ühe naise elu" Postimees, 13. november 2011
Lihas

**Lihas** (argikeeles **muskel**) on enamiku loomade kokkutõmbumisvõimeliste lihaskiudude kogum (elund), mis koordineeritult talitledes võimaldab loomorganismil sooritada liigutusi. Organismi lihastikku nimetatakse **lihaskonnaks** ehk muskulatuuriks. Lihased koosnevad umbes 73% veest. Lihased on raskemad (1,06 kg/L) kui rasv (0,9196 kg/L).

Laias laastus liigitatakse lihased kolme rühma: skeleti-, südame- ja silelihased. Esimesed kaks liigitatakse sageli ka vöötlihaste hulka kuuluvaks.

Teadusharu, mis uurib lihaseid, nimetatakse **[[müoloogia]]ks**.

## Skeletilihased

Skeletilihased on vöötlihased, mis alluvad organismi tahtele. 

Inimesel on ligikaudu 400 skeletilihast.

## Vaata ka
*Lihaskude

## Viited
Seedekulgla

**Seedekulgla** ehk **seedetrakt** (ladina *tractus digestorius*,*canalis digestorius*) on kõrgemate organismide suupilu ja päraku vahel kulgev õõneselundeist koosnev kanaltee, mida söödud toit läbib.

## Vaata ka
*seedeelundite süsteem
*seedimine
*toitekanal

## Viited

## Välislingid
* Kenton M. Sanders , Tamás Ördög , Sang Don Koh , Sean M. Ward, A Novel Pacemaker Mechanism Drives Gastrointestinal Rhythmicity, Physiology, 1. detsember 2000, 15. väljaanne, nr 6, lk 291-298, veebiversioon (vaadatud 25.09.2014)(*inglise keeles*) 
* C. STERNINI, S. PATIERNO, I. -S. SELMER & A. KIRCHGESSNER, The opioid system in the gastrointestinal tract, Neurogastroenterol Motil, (2004) 16 (Suppl. 2), 3–16, veebiversioon (vaadatud 25.09.2014)(*inglise keeles*)
Jaguar XJR-15

**Jaguar XJR-15** on inglise autotootja Jaguar ja võidusõidumeeskonna **TWR** (Tom Walkinshaw Racing) koostöös valminud kaheistmeline superauto, mida toodeti aastail 1990–1992. Sõiduk on ajalooliselt tähelepanuväärne kui maailma esimene täielikult süsinikkiust ja Kevlarist valmistatud kerega seeriaauto.

Kokku valmistati vaid 53 eksemplari, millest osa olid mõeldud puhtalt ringrajale ja teised avalikel teedel kasutamiseks.

## Ajalugu ja disain
Sõiduk sündis pärast Jaguari võitu Le Mansi 24 tunni võidusõidul 1988. aastal. Projekt kandis arendusjärgus nime **R9R** ning see põhines tehniliselt Le Mansi võitjaautol **[[Jaguar XJR-9]]**. Auto välimuse disainis tuntud inglise disainer **[[Peter Stevens]]**, kes on hiljem tuntust kogunud ka superauto McLaren F1 välimuse autorina. 

Võrreldes doonoriks olnud ringrajaautoga muudeti kabiin avaramaks, lisati klaasitud katus ning tavapärased uksed, et parandada sõiduki praktilisust igapäevakasutuses.

## Tehnilised andmed
XJR-15 on ehitatud süsinikkiust monokokk-šassiile, mis tagas selle aja kohta erakordse kerguse ja jäikuse. 

* **Mootor:** jõuallikaks on 6,0-liitrine 60-kraadine vabalthingav V12. Mootor on varustatud Zyteki kütuse sissepritsega ning arendab võimsust 336 kW (450 hj) 6250 p/min.
* **Dünaamika:** auto tühimass on vaid 1050 kg. Kiirendus 0–100 km/h kestab ligikaudu 3,1 sekundit ning tippkiirus ulatub olenevalt ülekandest kuni 307 km/h.
* **Käigukast:** võidusõiduversioonidel kasutati TWR-i 6-käigulist sünkroonimata manuaalkäigukasti, kuid tavamudelitele pakuti mugavuse huvides sünkroonitud 5-käigulist kasti.

## Jaguar Sport Intercontinental Challenge
Auto turustamiseks korraldati 1991. aastal kolmeetapiline võidusõidusari, mis toimus Vormel 1 etappide toetusüritustena Monaco, Silverstone'i ja Spa-Francorchampsi radadel. Sarja peaauhind oli 1 miljon USA dollarit, mille võitis viimasel etapil sakslane Armin Hahne.

## Populaarkultuuris
Jaguar XJR-15 on üks arvutimängu "Need for Speed III: Hot Pursuit" peamisi superautosid.

## Viited
Maris Linkolm

**Maris Linkolm** (sündinud 3. septembril 1989 Paides) on Playboy Eesti väljaande 2007. aasta oktoobris ilmunud avanumbri *[[Playmate]]*.

Ajakirjanumbri ilmumise ajal õppis ta Tallinna Vanalinna Täiskasvanute Gümnaasiumi 11. klassis. 

## Viited


## Välislingid
*"Paide tüdruk kaunistab esimest eestikeelset Playboyd", Järva Teataja, 8. oktoober 2007 (foto)
*Eve Heinla: "Modellitöö pole mu unistus. Tahaksin saada hoopis ajalooõpetajaks!", SL Õhtuleht, 10. oktoober 2007 (intervjuu, foto)
* "Playboy aktimodell on koolilaps", delfi.ee, 12. oktoober 2007 (foto)
*Foto
Tartu Ülikooli raamatukogu purskkaev

**Tartu Ülikooli raamatukogu purskkaev** on purskkaev Tartu Ülikooli raamatukogu esisel väljakul. See koosneb kolmest omavahel ühendatud basseinist. Purskkaev rajati, nagu mitmed tollased purskkaevud, hoone õhujahutussüsteemi osana. 16. mail 1983 leidis siin toimunud iga-aastasel Tartu kevadisel vabaõhunäitusel aset esimesi Eestis kõmu tekitanud häppeninge, Matti Miliuse suplemine selles vastselt avatud basseinis.

Purskkaev sai praeguse välimuse Juri Lotmani mälestusmärgi (skulptor Mati Karmin) rajamisega selle juurde 2007. aastal.


Pilt:Fountain of the Tartu University Library 3.jpg
Pilt:Fountain of the Tartu University Library 6.jpg


## Viited

## Kirjandus
*Mart Siilivask, Tõnis Kimmel. Tartu jalutaja teejuht I. 2009. Solnessi Arhitektuurikirjastus, lk 214.

## Välislingid
Harald II (Taani)

**Harald II** (umbes 994 – 1018) oli Taani kuningas aastatel 1014–1018.

Harald oli Svend Harkhabeme vanim poeg ning oli juba varem olnud Taani regent, sellal kui ta isa Inglismaal sõdis. Isa surma järel sai tast Taani kuningas, samas kui tema vend Knud päris Inglismaa trooni. 1018. aastal ta suri ning Knudist sai ka Taani kuningas.
Svend Harkhabe

**Svend Harkhabe** ehk **Svend I** (inglise keeles *Sweyn*; vanapõhja keeles *Sveinn Tjúguskegg*, norra keeles *Svein Tjugeskjegg*, rootsi keeles *Sven Tveskägg*; taani keeles *Svend Tveskæg*, tema ajal *Tjugeskæg* või *Tyvskæg*; umbes 960 – 3. veebruar 1014) oli Taani, Norra ja Inglismaa kuningas.

Svend oli Harald Sinihamba poeg ning Knud Suure isa. Tema abikaasa Gun(n)hild oli slaavlane (Poola kuningas Boleslaw I noorem õde Świętosława, kes abiellus algul Rootsi kuninga Erik VI ja pärast Taani kuninga Svend Harkhabemega), pärit vendide seast, ja on oletatud, et ta on sama isik kui Sigrid Uhke, samuti on oletatud, et Sigrid oli Svendi teine naine pärast Gunnhildi.

Tema hüüdnime **Harkhabe** kasutati, erinevalt enamikust monarhidele antavatest, tõenäoliselt juba tema eluajal.

985. aastal, pärast isa surma, sai temast Taani ja Norra kuningas. Viimase trooni kaotas ta 995. aastal Olav Pühale, kuid võitis 1000. aastal tagasi pärast Svolderi merelahingut, milles Olav ja kogu tema sõjavägi hukkus.

Inglise trooni pärast võitles ta aastaid Ethelred II-ga, 1013. aastal õnnestus tal see lõpuks endale saada. Kuid juba järgmise aasta alguses ta suri ning tema pärijatel oli tükk aega tegemist, et tema impeeriumit uuesti kokku panna. Siiski suutis Knut Taani, Norra ja Inglismaa taas ühendada.

Kõige olulisem ajalooallikas Svendi kohta on tema kaasaegne Bremeni Adam. Adam suhtus Svendi vaenulikult. Adam süüdistas Svendi selles, et ta oli mässuline pagan, kes kiusas kristlasi taga, reetis oma isa ning saatis sakslastest piiskoppe Skånest ja Sjællandist välja. Kuid ajaloolased ei usu tänapäeval mõningaid Adami väiteid, näiteks et Svend olevat 14 aastat Šotimaal pagenduses olnud. Ka kristlaste vastu ei tundnud ta nii suurt vaenu kui Adam väidab, sest ta laskis Lundis ja Roskildes kiriku rajada. Ta oli koos isaga ka ristitud ja saanud ristimisel Otto I järgi nime Otto, mida ta küll, nii palju kui teada, iialgi ei kasutanud.
Siga

**Kodusiga** ehk **siga** (*Sus domestica* või *Sus scrofa domestica*) on liik või alamliik sõralisi perekonnast siga.

## Terminoloogia
Täiskasvanud isast siga nimetatakse kuldiks, emast siga aga emiseks. Noorsiga nimetatakse põrsaks ja veidi vanemat kesikuks. Kohitsetud isast siga nimetatakse orikaks.

## Seakasvatus

Sigu kasvatatakse enamasti toiduks. 

## Vaata ka
*Mangalica
*Sealiha
*Eesti peekon
*Metssiga
*Sea siseelundite supp

## Kirjandus
*Siga vajab suvilat ja supelbasseini. Uus Eesti, 25. september 1938, nr. 263, lk. 7.

## Välislingid
Homonüüm

**Homonüüm** on samakujuline, kuid eri tähendusega sõna (või üldisemalt märk). Näiteks *tee* (mida juuakse) ja *tee* (mida mööda kõnnitakse).

Sama häälduse, aga erineva kirjapildi ja tähendusega sõnu nimetatakse homofoonideks, sama kirjapildi, aga erineva häälduse ja tähendusega sõnu nimetatakse homograafideks.

## Vaata ka
*homonüümia
*polüseemia
*sarnassõna ehk paronüüm
*sünonüüm
Bugatti EB118

**Bugatti EB118** oli prantsuse autotootja Bugatti ideeauto, mida esitleti 1998. aasta Pariisi autonäitusel.

Bugatti EB118 disainiti kuulsa itaalia autodisaineri Giorgetto Giugiaro poolt ja selle kujundus meenutas 1931. aasta Bugatti Type 50 ja Bugatti Atlanticu kujundust.

Auto jõuallikaks oli 6,3-liitrine W18 turbomootor võimsusega 555 hj (408 kW).

## Välislingid

*Auto tehnilised andmed
Bugatti EB218

**Bugatti EB218** oli prantsuse autotootja Bugatti ideeauto, mida esitleti 1998. aasta Genfi autonäitusel.

Bugatti EB218 oli suuremõõtmeline luksussedaan, mille disainis kuulus itaalia autodisainer Giorgetto Giugiaro. Auto kujundus meenutas legendaarset 1926. aasta Bugatti Royalet, samuti 1992. aasta Bugatti ideeautot EB112.

Jõuallikaks oli Volkswageni projekteeritud 6,2-liitrine W18 turbomootor võimsusega 555 hj (408 kW), sama mootor oli ka ideeautol Bugatti EB118.
Bugatti 18/3 Chiron

**Bugatti 18/3 Chiron** oli prantsuse autotootja Bugatti ideeauto.

Keskmootoriga Bugatti Chironi disainis kuulus itaalia autodisainer Giorgetto Giugiaro. Auto jõuallikaks oli sama Volkswageni W18 mis teistelgi Bugatti ideeautodel Bugatti EB118 ja Bugatti EB218.

Bugatti 18/3 Chiron on saanud nime kunagise kuulsa Bugatti võidusõitja Louis Chironi (1899–1979) järgi.

Chironi nimi võeti taas kasutusele 2016. aastal kui hakati tootma Bugatti Veyroni järeltulijat.

## Viited
Kromatism

**Kromatism** ehk kromaatika on diatoonilise heli ja seda *täiendava* altereeritud heli järgnevus. Täielik kromaatiline helirida (1 oktaav) sisaldab 12 helikõrgust.
Kromaatiline helirida

**Kromaatiline helirida** on tõusvate või langevate pooltoonide helirida. Pooltoonid võivad olla diatoonilised või kromaatilised. Kromaatiline helirida on tuletatud loomulikust mažoorist või minoorist. 

Kromaatilise helirea kirjutamisel kehtivad järgmised reeglid:
***Tõusev** kromaatiline helirida **mažooris** kõrgendatakse kõiki diatoonilisi astmeid, millele järgneb tervetoon. Ainult VI astme kõrgendus asendatakse **VII astme madaldusega**.
: c, cis, d, dis, e, f, fis, g, gis, a, b, h, c
***Laskuv** kromaatiline helirida **mažooris** madaldatakse kõiki diatoonilisi astmeid, millele järgneb tervetoon. Ainult V astme madaldus asendatakse **IV astme kõrgendusega**.
: c, h, b, a, as, g, fis, f, e, es, d, des, c

Eeltoodud ortograafiat nimetatakse klassikaliseks ortograafiaks, kuna see esineb Viini klassikute teostes. Selle ajastu harmoonias kasutati modulatsioone peamiselt lähedastesse helistikesse. Kuna VI astme kõrgendamine ja V astme madaldamine põhjustaks alteratsioonimärkide ilmumise, mis ei kuulu antud helistike I järgu sugulashelistike (vaata helistike sugulus) märkide hulka, siis klassikalises ortograafias neid välditakse. Erandiks võib olla tehniliste passaažide ja tertsiline liikumine kahehäälsuse puhul. Siis kõrgendatakse ka VI ja madaldatakse V astet, et ei tekiks enharmoonilist asendamist teiste intervallidega, mis raskendab noodilugemist.

***Minoori tõusev** kromaatiline helirida kirjutatakse nagu tema **paralleelse mažoori** tõusev kromaatiline helirida, mis algab VI astmelt.
***Minoori laskuv** kromaatiline helirida kirjutatakse nagu **samanimelise mažoori** kromaatiline laskuv helirida.

Kui kromaatilise helirea tõusvas mažooris kõrgendatakse VI astet (seega minooris ka I astet) ning laskuvas helireas madaldatakse mažooris kui ka minooris V astet, siis seda nimetatakse modernseks (moodsaks) ortograafiaks. Sellist kirjaviisi on kasutatud hilisromantikutest (näiteks Wagner) alates, seoses altereeritud akordide keerukamate vormide esinemisega nende teostes.
Bugatti Automobiles

**Bugatti Automobiles S.A.S** on Prantsusmaa autotootmisettevõte, mille peakorter asub Prantsusmaal Alsace'i piirkonnas Molsheimis. Ettevõte kuulub Volkswagen AG-le ja on asutatud 1998. aastal prantsuse autotootmisettevõtte Bugatti järeltulijana. Samal aastal omandas Volkswagen Ferdinand Piëchi juhtimisel õigused Bugatti kaubamärgile.

## Giugiaro ideeautod

Volkswagen lasi kuulsal ItalDesignGiugiaro disaineril Giorgetto Giugiarol disainida mitu ideeautot, et valida neist välja need, millest võiksid kujuneda Bugatti seeriamudelid. Esimesena esitleti 1998. aasta Pariisi autonäitusel mudelit Bugatti EB118, mis oli suur kaheukseline kupee. Sellele järgnes 1999. aasta Genfi autonäitusel esitletud Bugatti EB218, suur ja luksuslik neljaukseline sedaan. Sama aasta Frankfurdi autonäitusel esitleti mudelit Bugatti 18/3 Chiron ja Tokio autonäitusel Volkswageni enda disainitud mudelit Bugatti EB 18.4 GT. Kõigil neil mudelitel oli W18-mootor võimsusega 555 hj (408 kW).

## Liitmine Volkswageniga

15. detsembril 2000 liideti Bugatti ametlikult Volkswageniga. Ettevõtte presidendiks määrati Volkswageni veermikuosakonna ülem Karl-Heinz Neumann. Ettevõte ostis 1856 rajatud Château Saint Jeani mõisa Molsheimi lähedal Dorlisheimis, mis varem oli kuulunud Ettore Bugattile. Mõisast sai Bugatti peakorter ja 2005 valmis selle lähedale ka tehas, kus Bugattisid kokku pannakse.

## Veyron

Ferdinand Piëch teatas 2001. aasta Genfi autonäitusel, et Bugatti alustab mudeli EB 16/4 Veyron tootmist. Sellest autost pidi tulema läbi aegade kiireim, võimsaim ja kõige kallim sõiduauto. 

Auto sai hakkama kasutama 8,0-liitrise W16-mootori erinevalt ideeautodel kasutatud W18-mootoritest ja seda mootorit kasutati esmakordselt ideeautol Bentley Hunaudières. Mootorile lisati veel neli turboülelaadijat, mille tulemusel kujunes mootori võimsuseks 1001 hj (736 kW). Tootmisse jõudis Veyron alles aastal 2005. Kokku plaanitakse valmistada vaid 300 Veyronit.

## Chiron

Veyroni järeltulijat Bugatti Chironit esitleti 2016. aasta Genfi autonäitusel. Ka Chiron oli varustatud 8,0-liitrise W16-mootoriga, mille võimsuseks oli 1500 hobujõudu (1103 kW). Tootmisarvuks planeeritakse 500 autot ning auto hinnaks on 2,4 miljonit eurot.  

## Divo

Bugatti Divo on ringrajasõidule orienteeritud keskmootoriga sportauto. Auto on saanud nime prantsuse võidusõitja Albert Divolt, kes sõitis Bugatti võidusõiduautodega 1920. aastatel. 

Divo on nelikveoline ning mootori võimsus on 1500 hobujõudu (1103 kW). Autot toodetakse alates 2019. aastast ning plaanis on toota 40 autot. Tippkiirus on 380 km/h ja kiirendus 0–100 km/h võtab aega 2,4 sekundit. 

## Centodieci

## Bolide

Tegu on spetsiaalse ringrajasõiduks ehitatud autoga, mis avalikustati internetis 28. oktoobril 2020. Bugatti sõnul jääb Bolide viimaseks mudeliks, millel kasutatakse legendaarset W16-mootorit.

## Mistral

**Bugatti W16 Mistral**, sellest mudelist teatati 19. augustil 2022. Kaheistmeline roadster hinnaga ~5 miljonit eurot.
Giorgetto Giugiaro

**Giorgetto Giugiaro** (sündinud 7. august 1938) on Itaalia autodisainer.

Giugiarot peetakse n-ö volditud paberi ajajärgu rajajaks autodisainis. Nimelt alustas tema 1970. aastatel sirgete joonte ja teravate nurkadega autode disainimist.

1999. aastal valiti Giorgetto Giugiaro 20. sajandi väljapaistvamaks autodisaineriks.

Peale autode on Giugiaro disaininud ka mitmeid tarbeesemeid (näiteks Nikoni fotoaparaate).

1960–1965 töötas Giugiaro Bertone disainistuudios, 1966–1968 Ghia disainistuudios ja 1969–1997 ItalDesign Giugiaro stuudios.

## Tööd

* Alfa Romeo 
** Alfasud (1972)
** Brera (2002)
** Alfetta GT/GTV (1974)
** 159 / 159 SW (2006)
* AMC
**Premier (1988)
* Audi
** Audi 80 (1978)
* BMW AG
** BMW M1 (1977)
** BMW Nazca C2/M12 (1991)
** BMW 3200 CS (1961)
* Bugatti Automobiles SAS
** Bugatti EB118 (1998)
** Bugatti EB218 (1999)
** Bugatti 18/3 Chiron (1999)
* De Tomaso Mangusta (1966)
* De Lorean DMC-12 (1981)
* Daewoo Motors
**Daewoo Lanos (1996)
**Daewoo Matiz (1997)
**Daewoo Leganza (1997)
**Daewoo Magnus (2000 ja 2003)
**Daewoo Kalos luukpära (2002)
**Daewoo Lacetti luukpära (2004)
* Ducati
**Ducati 860GT mootorratas (1975)
* Ferrari 
**250 GT Bertone
**Ferrari GG50 (2005)
* Fiat 
**Croma (1985)
**Croma (2005)
**Sedici (2005)
**Panda (1980)
**Punto (1993)
**Uno (1983)
**850 Spider
**Dino (1967)
**Palio/Siena (2001–2004)
**Grande Punto (2005)
* Gordon-Keeble GT (1960)
* Hyundai
**Pony (1974)
**Excel (1985)
**Sonata (1988)
**Stellar (1982)
* Iso Rivolta
**Iso Grifo (1963)
**Iso Fidia
* Isuzu 
**117 Coupe (1968)
**Piazza (1981)
* Lamborghini 
**Marco Polo
**Cala (1995)
* Lancia
**Delta (1979)
**Prisma (1982)
**Thema (1984)
* Lexus GS (1993)
* Lotus Esprit (1972)
* Maserati 
**Bora (1971)
**Ghibli (1966)
**Merak (1972)
**Maserati Quattroporte (1976)
**3200GT
**Maserati 4200 Coupe (2002)
**Maserati Spyder (2002)
* Nikon
**Nikon F3
**Nikon F4
**Nikon F5
**Nikon F6
**Nikon D3
* Renault
**19 (1988)
**21 (1986)
* Saab 9000 (1984)
* SEAT
**Córdoba (1993)
**Ibiza (1984)
**Ibiza (1993)
**Málaga (1985)
**Toledo (1991)
**Toledo (1998)
* Subaru SVX (1991)
*Suzuki
** Suzuki SX4 sedaan
* Toyota
** Toyota Volta
* Volkswagen
**Golf/Rabbit (1974)
**Passat (1973)
**Scirocco (1974)
**Pointer (1980)
**W12 kupee ja roadster (1997)
* Zastava
**Yugo
**Florida
* Zhonghua
**Zhonghua M1/Zhonghua Zunchi (2005)
Kromaatika

**Kromaatika** (kreeka keeles chrōmatikos, ‘värvitud’) on muusikas oktavipõhine helisüsteem, mis koosneb 12 pooltoonist. Kromaatika kontseptsioon pärineb Vana-Kreeka kromaatilise tetrakordi kontseptsioonist. 

Meloodia ja harmoonia analüüsis kasutatakse ka mõistet kromatism, mille all mõistetakse diatoonilise helirea väliste altereeritud helide kasutamist. 

Diatoonikat ja kromaatikat vastandati juba keskaja ja vararenessansi muusikateoorias, kasutades mõisteid *[[musica recta]]* ja *[[musica ficta]]*. Erinevalt hilisematest diatoonilistest süsteemidest, sisaldas *musica recta* lisaks seitsmele "muutmatule" helile *A*-st *G*-ni ka *b*-d.

Kromaatika tõeline õitseng saabus 16. sajandi teisel poolel itaalia madrigalides (Rore, Marenzio and Gesualdo), kus see muutus põhiliseks ekspressiivseks väljendusvahendiks. 

Baroki ajal oli kromaatika tihedalt seotud afektideteooriaga. 

18. sajandil, kui hakkas levima võrdtempereeritud häälestus, muutusid kromaatikal põhinevad intervallid võrdseteks diatoonikal põhinevatega ning võimalikuks muutus ka enharmonism.
  
Kromaatika õitseng kestis 19. sajandi lõpuni - 20. sajandi alguseni. 

20. sajandi alguses arenes kromaatikast välja dodekafoonia.

## Vaata ka
*kromaatiline helirida
*kromaatiline pooltoon
*kromaatiline kannel
Ulvhild

**Ulvhild** (1090ndad–1148) oli Rootsi konsort-kuninganna, keda tuntakse kui keskaegse Skandinaavia *femme fatale*`t. 

## Vanemad
Ulvhild oli pärit Norrast. Saagade järgi oli ta isa Norra magnaat Haakon Finnsson, kes oli pärit Thjotta suguvõsast. Ulvhildi ema nimi on siiani teadmata, kindlaks on vaid tehtud, et ta ei olnud kuninganna Margaret Fredkulla.

## Esimene abielu
Noor Ulvhild laulatati Rootsi kuninga Inge II-ga, kuid sellest liidust lapsi ei sündinud. Hiljem süüdistati Ulvhildi kuninga mürgitamises, mis jättis temast ohtliku naise mulje.

## Teine abielu
Pärast Inge II surma viibis Ulvhild asüülis Taanis, kus tal oli arvatavasti sugulasi. Taanis olevat ta abiellunud vana kuninga Nielsiga, kuid 1130. aasta paiku lahkus Ulvhild kuninga õukonnast ja naasis Rootsi.

## Kolmas abielu ja lapsed
Rootsis abiellus Ulvhild Rootsi kuninga Sverker I-ga, kes olevat pärit madala positsiooniga suguvõsast. Abielu võimaldas kuningal suurendada oma õigust pärida troon, sest Ulvhild oli juba olnud Rootsi kuninganna. Abielust sündis neli last. 

* Tütar, kes abiellus Taani kuninga Kanut V-ga.
* Jon Sverkersson, kes kandis jarli tiitlit, kuid talupojad tapsid ta kuningas Sverker I viimastel eluaastatel.
* Karl Sverkersson, kes sai jarli tiitli pärast Sverker I mõrva, kuid Rootsi kuningaks alles pärast Erik IX-t.
* Ingegerd Sverkersdotter, kes oli Vreta abtiss.
Boulogne'i Matilda

**Matilda** (ka Maud) (1103? – 3. mai 1152) oli Inglismaa kuninga (1135–1154) Stepheni abikaasa ja sünnipäraselt Boulogne' krahvitar.

## Elukäik
Matilda sündis Kirde-Prantsusmaa, Flandria Boulogne'is Boulogne'i krahvi Eustace III ja Šoti Mary tütrena. Tema emapoolsed vanavanemad olid Šoti kuningas Malcolm III ja Šoti Püha Margaret. 

1119. aastal abiellus Matilda Blois' Stepheniga, kes oli Mortaini krahv ja omas suuri maavaldusi ka Inglismaal. Pärast Matilda isa surma 1125 liideti need maad Boulognega.

Pärast Inglismaa kuninga Henry I surma 1136 läks Stephen Inglismaale, et kindlustada Boulogne' kontrolli lähimate sadamate üle ning krooniti keisrinna Matilda asemel Inglismaa kuningaks. Peagi järgnes talle ka Matilda, kes krooniti kuningannaks 22. märtsil 1136.

Kodusõja ajal, Stepheni ja Henry I tütre Matilda vahel, oli Matilda oma mehele suurimaks toeks ja abiks. Kui Stephen oli Lincolni lahingus vangistatud, koondas Matilda kuninga partisanid ja koos Ypresi Williami abiga muutis sõjaväe tugevaks. Keisrinna Matilda kiusas taga Stepheni venda, Blois' Henryt, kuid Matilda vangistas keisrinna venna, Robert Cloucesteri.

Pärast isa surma 1125 sai Matildast Boulogne' krahvinna ning koos abikaasaga valitses ta Boulognet aastani 1150. Aastal 1151 läks Boulogne ta vanimale pojale Eustace'ile, seejärel Williamile ning lõpuks tütar Mariele.

Matilda suri Hedinghami lossis, Essexis, Inglismaal ja maeti tema ja Stepheni asutatud Favershami kloostrisse.

## Lapsed
* Eustace IV (umb 1130 – 17. august 1153)
* Boulogne Baldwin (1058? – 2. aprill 1118)
* Blois'i William (umb 1137 – 11. oktoober 1159)
* Boulogne Matilda
* Boulogne Marie (1136–1182)
Oligotroofne järv

**Oligotroofne** ehk **vähetoiteline järv** (kreeka *oligo* 'väike', vähe' + *trophe* 'toitained, toit') on järv, millele on iseloomulik väga väike toitainete sisaldus ja üldjuhul vähene taimestik.

Üks tuntumaid oligotroofseid järvi on 4 kilomeetri sügavusel Antarktika jääs asuv mageveeline Vostoki järv, mille vanus on umbes 500 000 aastat.

Eestis on oligotroofsed järved näiteks Nohipalu Valgjärv ja Viitna Pikkjärv.

## Vaata ka
*Eutroofne järv
Eutroofne järv

**Eutroofne** ehk **rohketoiteline järv** on järv, kus on suur toiteainete sisaldus ja seetõttu suur primaarprodutsentide produktiivsus. Nendes veekogudes on väike mineraalainete ja tavaliselt ka suur huumusainete sisaldus.

Nendes järvedes esineb sageli veeõitsengut, mille tõttu järve vesi on sogane ja veekvaliteet madal. Sääraste järvede põhjakihid on sageli hapnikuvaesed, äärmisel juhul anoksilised, ja sellest tulenevalt ei saa seal elada kalaliigid, kes vajavad hapnikurikast vett, näiteks forell. Hapnikuvaegus on iseloomulik eriti madalatele järvedele.

Eestis on eutroofsed järved näiteks Võrtsjärv, Vasula järv ja Väike-Palkna järv.

## Vaata ka
*Düseutroofne järv
Hüpertroofne järv

**Hüper(eu)troofne** ehk **ülirohketoiteline järv** (ka **liigtoiteline järv**) on järv, kus on väga suur toitainete sisaldus ja ülemäärane taimestik. Järvedes esineb hävitavaid veeõitsenguid.

Tavaliselt jõuavad järved hüpertroofse tasemeni inimtegevuse mõjul, näiteks järve valglas väetiste kasutamise tõttu. Hüpertroofseid järvi üldiselt inimene ei kasuta, tavaliselt on nende järvede ökosüsteem väikese hapnikusisalduse tõttu vaene.

Tavaliselt hüpertroofseid järvi eraldi järvetüübina välja ei tooda, nad kuuluvad eutroofse järve alamtüüpi.
Kinsey skaala

**Kinsey skaala** on skaala, millega mõõdetakse inimese seksuaalset sättumust nullist (täielikult heteroseksuaalne) kuueni (täielikult homoseksuaalne). Kinsey aruandes oli veel eraldi hinne aseksuaalsuste jaoks. Aruanne ilmus esmatrükus 1948. aastal Alfred Kinsey, Wardell Pomoroy ja teiste raamatus "Mehe seksuaalne käitumine" ("Sexual Behavior in the Human Male"). See oli ka läbiv teema 1953. aastal järjena ilmunud raamatus "Naise seksuaalne käitumine" ("Sexual Behavior in the Human Female").

Skaalat tutvustades kirjutas Kinsey:

Skaala on järgmine:

__NOTOC__

## Vaata ka
* Judith Reisman

## Viited

## Välislingid
*Kinsey Instituudi koduleht
Teabeväli

**Teabeväli** ehk **infoväli** on  inimsuhtluses loodav keskkond, instrumentaalne ehk n-ö elutu semiosfäär.

Mõistet teabeväli (inglise keeles *infosphere*) kasutatakse alates 1990. aastatest, arutlemaks interneti, ühiskonna ja kultuuri omavahel põimuva arengu üle.

Teabeväli on laiem küberruumi mõistest, kuna see sisaldab ka interneti teenustest, nt  veebist, väljapoole jäävat teabevälja, st trükiste, eetri ja vahetu inimsuhtluse kaudu levivat teavet.

## Vaata ka
* Küberruum
Emmanuel (Belgia prints)

**Emmanuel** (**Emmanuel Leopold Guillaume François Marie**, sündinud 4. oktoobril 2005) on Belgia kuningas Philippe I ja Belgia kuninganna Mathilde kolmas laps. 

Prints Emmanuel sündis kell 13.06 Erasmuse Haiglas Anderlechtis, kaaludes 3,9 kg ja olles 50 cm pikk. Prints Emmanuel on Belgia kuninga Albert II lapselaps.

Prints Emmanuel ristiti 10. detsembril 2005 Ciergnoni lossi kabelis Belgia Ardennes'is Mechelen-Brüsseli peapiiskopi poolt. Printsi ristivanemad on tema tädi, krahvinna Elisabeth d'Udekem d'Acoz ja Luksemburgi Auväärne hertsog Guillaume.
Kaja (täpsustus)

**[[Kaja]]** on peegeldunud heli. 

Sõna võib tähendada ka järgmist:
***[[Kaja (eesnimi)|Kaja]]**, eesti naisenimi
***[[Kaja (Narva ajaleht)|Kaja]]**, Narvas 1906–1911 ilmunud ajaleht
***[[Kaja (ajaleht)|Kaja]]**, Tallinnas 1919–1935 ilmunud päevaleht
***[[Kaja (kino)|Kaja]]**, aastatel 1964–1997 tegutsenud kino Tallinnas
***[[Kaja (õigus)|Kaja]]**, õigusteaduse mõiste
***'[[Kaja (õunasort)|Kaja]]**', õunasort
***[[Kaja (koor)|Kaja]]**, Abja-Paluoja segakoor
***[[Kaja (Peterburi koor)|Kaja]]**, Peterburi koor
*Mustamäe Kultuurikeskus Kaja

## Vaata ka
***[[Kaja osariik]]**, haldusüksus Birmas
Venera 7

**Venera 7** (vene keeles *Венера-7*) oli Nõukogude Liidu kosmoseaparaat Venerade seeriast. Ta maandus 15. detsembril 1970 Veenusele.